

**V БАЛКАНСКИ ФЕСТИВАЛ НА РАКИЯТА**

**И СПИРТНИТЕ НАПИТКИ**  
  
 **1 – 3 декември 2017** **Централен дом на архитекта, София, ул. Кракра 11**  
  
Обратното броене до старта на петото издание на Балканския фестивал на ракията и спиртните напитки започна и вече с нетърпение очакваме така желания празник в началото на зимата и дегустациите, с които ще ни посрещнат участниците.  
  
Успехът на миналогодишното издание на Фестивала с над 3000 посетители и повече от 30 фирми участници беше сериозно основание да продължим неговото организиране, като го развиваме и обогатяваме, превръщайки го в една добра традиция, която повишава културата на консумация на спиртни напитки и информира потребителите за най-качествените продукти на пазара.  
  
От 1 до 3 декември в Централния дом на архитекта в София ви очакват над 250 марки ракии и високоалкохолни напитки от български производители, както и традиционни спиртни напитки от Турция, Гърция, Македония, Сърбия и други балкански държави.  
  
На откриването на фестивала на 1 декември от 17 часа ще бъде официално анонсирано домакинството на България на най-големия световен конкурс за спиртни напитки **Concours Mondial de Bruxelles, Spirits Selection**, който ще се проведе от 21 до 23 август 2018 г. в Пловдив. Директорът на конкурса Тиери Хенис пристига специално за събитието. Конкурсът ще се проведе с подкрепата на Министерство на икономиката и Община Пловдив. Официален партньор е Институтът за изследване на вино и спиртни напитки в София.Представител на конкурса за България е Меглена Михова от Probegex.

За улеснение на всички гости на Балканския фестивал на ракията и със съдействието на ***Меик 98*** ЕООД – дистрибутор на алкохолни напитки, през цялото време на Фестивала ще работи промоционален магазин, където продажбите на алкохолни продукти ще бъдат на цени на производителя.

**В рамките на Фестивала един от посетителите ще има възможността да спечели 100 кила ракия!**

Фен страница: www.facebook.com/BalkanRakiaFest/

Събитие: www.facebook.com/events/1112582365539554/

    

**СЪПЪТСТВАЩА ПРОГРАМА**

**1 декември (петък)**

17.00 Официално откриване на **V БАЛКАНСКИ ФЕСТИВАЛ НА РАКИЯТА И СПИРТНИТЕ НАПИТКИ**

*НЛВК и Експотийм*

## 17.15 Официално обявяване на домакинството на България за Concours Mondial de Bruxelles Spirits Selection, 21-23 август 2018

## *Тиери Хенис, директор на конкурса,* *Меглена Михова, Probegex, представител на конкурса за България*

 

**2 декември (събота)**

14.30-16.00 **Открийте света на RAKI**

Мехмет Башкая (master of RAKI) - *майсторски клас*

16.30-17.30 **Свежестта срещу комплексността**

Светлин Мирчев, съосновател на Rakia Shop.eu - *майсторски клас*

18.00-19.00 **На вашето внимание: Азербайджански вина и спиртни напитки**

Балканския фестивал на ракията и Посолството на Република Азербайджан в България Ви канят на едно красиво пътешествие в света на азербайджанските вина и спиртни напитки, разкрито в един майсторски клас на Гергана Царева

**3 декември (неделя)**

15.00- 16.00 **Анасонови спиртни напитки** - **видове, традиции и бъдеще**

Гергана Царева - *майсторски клас*

17.00-18.00 **"Ракията в света на коктейлите"** - Светлин Mирчев (RakiaSHOP) и Дарко Ангелески (5L Speakeasy Bar).

Работно време на Фестивала:

**1.12.2017 от 16,00 до 22,00 часа**

**2.12.2017 от 14,00 до 21,00 часа**

**3.12.2017 от 14,00 до 20,00 часа**